Obra-kontratuen administrazio-klausula partikularren agiria

Prozedura irekia

#### 24.- OBRA-ZUZENDARITZA ETA OBRA-ORDEZKARIA

##### 24.1.- Obra egiteko zuzendaritza, ikuskaritza, egiaztapen eta zaintza lanak: botere adjudikatzaileak obra behar bezala egiten dela zuzentzeko, ikuskatzeko, egiaztatzeko eta zaintzeko lana egingo du zuzendaritza teknikoaren bitartez. Zuzendaritza teknikoa botere adjudikatzailearen ordezkaria eta kontratuaren arduraduna izango da, eta hala, kontratistari egokiak diren agindu eta jarraibideak emango dizkio, SPKLren 238. artikuluan xedatuta dagoenaren arabera. 24.2.- Obra-ordezkaria: kontratistak obra-ordezkari bat izendatu ahalko du - eta pertsona juridikoa izanez gero, izendatu beharko du - (aurrerantzean 'Ordezkaria'), ordezkaritzako botere nahikoarekin. Ordezkari horrek haren izenean botere adjudikatzailearen aurrean betebeharrak bere gain hartuko ditu, obren bilakaera zuzen eta onerako.

Ordezkariak obra egiteko lana antolatu behar du, obra behar bezala garatu eta amaitzeko, obra egiten den bitartean sor daitezkeen arazoak sortzeko proposamenak egin beharko ditu, baita laguntza eman ere, eta zuzendaritza teknikoak emandako aginduak interpretatu eta betearazi beharko ditu. Kontratistak ordezkaria izendatuko du eta kontratazio-organoari izendapen horren berri emango dio, kontratua formalizatu aurretik onar dezan. Ordezkari izendatutako pertsonaren izenarekin batera, pertsona horrek kontratuaren objektu direnen izaera bereko obretan edo antzekotan izan duen esperientziaren egiaztagiriak aurkeztuko dira, eta haren helbidea ere bai, jakinarazpenetarako. Kontratuaren klausula espezifikoetan hala adierazten bada, aurreko paragrafoan azaldu den dokumentazioarekin batera aurkeztu beharko da ordezkariak eskatzen den lanbide-titulazioa daukala egiaztatzeko dokumentazioa, eta hala badagokio, ordezkariaren mendean egongo diren beste teknikari batzuen izendapena ere bai. Kontratazio-organoak kontratistari idatziz jakinaraziko dio ordezkari izateko proposatutako pertsona eta, hala badagokio, talde teknikoko pertsonak onartzeko edo ez onartzeko erabakia, hiru (3) egun balioduneko epean. Gaitzetsiz gero, kontratistak beste pertsona bat izendatu beharko du ordezkari, edo beste teknikari batzuk izendatu beharko ditu, kontratazio-organoak onarpena emateko ezarritako epean. Obra egiten den bitartean, kontratazio-organoak uneoro eskatu ahal izango du ordezkaria eta, hala badagokio, haren mende dagoen talde fakultatiboko edozein persona aldatzeko, edo kontratistak hala eskatuta aldaketa hori baimentzeko, lanen bilakaera kontuan hartuta hori komenigarria bada.

#### 25.- LANAK HASTEA, ZUINKETA EGIAZTATZEA ETA SEGURTASUN- ETA OSASUN-PLANA

##### 25.1.- Lanak hastea.

Obra-kontratua betearaztea zuinketaren egiaztapen-akta sinatzearekin hasiko da, eta hura kontratuaren klausula espezifikoen 6.3 klausulan azaltzen den gehieneko epean egin behar da. HAKLEOren 139.4 artikuluan jasota dagoen kasuan, kontratistak kontratazio-organoaren ebazpenaren, obren hasiera baimentzen duen horren jakinarazpena jaso eta hurrengo egunean hasiko da zenbatzen betearazteko epea.

##### 25.2.- Obraren zuinketa egiaztatzea.

###### 25.2.1.- Zuinketa egiaztatzeko, SPKLren 237. artikuluan eta HAKLEOren 139. artikuluan xedatuta dagoenari jarraituko zaio. 25.2.2.- Zuinketa egiaztatzeko ekitaldian obraz arduratzen den botere adjudikatzailearen zerbitzuko ordezkaria, obra-zuzendaritza teknikoa eta kontratista; azken horren ordez, ordezkaria joan ahalko da.

Obraz arduratzen den zerbitzuko ordezkaria kontratistari hitzordua ezarriko dio zuinketa egiaztatzeko ekitaldian ager dadin, zitazioan agertzen den datan. Jakinarazpen horren egiaztagiria espedienteari atxikiko zaio.

36

Esp. zk.: